LONDON – Yessummel-d Usanay n Teɣbula Tigamanin n Tniri Tutrimt (WSRW) isenfaren n Meṛṛuk akken ad tessers tiferfarin n teẓwert n waḍu deg yikalen iwniriyen yettwawedgen, yernu yenna-d usanay-a dakken isenfaren-a d « arkaḍ anegrawan » n yeɣtasen n Ccṛeɛ Uṛufi d Yeɣlanen Yeddukklen.
S yifergan imaynuten n tferfarin n teẓwert n waḍu ay la ssefrayen ay ten-gen deg Buǧdur, 40% seg teẓwert tazegzawt n Meṛṛuk ad teqqel ad d-tettekk seg Tniri Tutrimt seg-a ɣer 2020, yili akal-a tewdeg-it Meṛṛuk beṛṛa i usaḍuf, ɣef wakken ay d-yenna welɣu aneggaru n Usanay-a, yernu iɛeyyen-d dakken « ahil ameṛṛuki n teẓwert tazegzawt d win aydeg ssefran ad qqnen sin n yifergan n tferfarin n waḍu », yernu wi d taneɣraft n Aftisat (200 n yimigawaṭen) d wefrag n Buǧdur (400 n yimigawaṭen). Isenfaren-a deg sin ad ttwabnun deg Tniri Tutrimt yettwawedgen.
Asanay-a yenna-d dakken taneɣraft n Aftisat tebda yagi s lebni yernu d taṛmist tabriṭanit n Windhouist ay yettekkan deg ussersi n 56 n tferfarin n Siemens. Tiferfarin-a ad bdunt afares n tetrist deg 2018.
« Aḥric n Tniri Tutrimt aydeg la tbennu teṛmist-a tabriṭanit tiferfarin n waḍu attan ddaw wewdag arusḍif n Meṛṛuk », ɣef wakken ay d-yenna Usanay-a ay d-yernan dakken s waya, snat n tneɣrafin timaynutin ara yettwabnun ɣer yidis n snat niḍen ay tebna yagi Meṛṛuk, yernu yella-d waya deg ukatar n yiwen n wahil n lebni aydeg ara ttwabnun, s ujemmal, 5 n yifergan n tferfarin n waḍu, gar-asen sin deg Tniri Tutrimt.
kab_Latn kab_Latn kab_Latn kab_Latn